జి.చంద్రశేఖర్ రెడ్డి

జి.చంద్రశేఖర్‌ రెడ్డి తెలంగాణ రాష్ట్రానికి చెందిన ఐఎఫ్ఎస్‌ అధికారి. ఆయన 2025 మే 5న తెలంగాణ సమాచార హక్కు చట్టం ప్రధాన కమిషనర్‌గా నియమితుడయ్యాడు. 

రాజ్‌భవన్‌లోని దర్బార్‌ హాల్‌లో మే 10న నిర్వహించిన ప్రత్యేక కార్యక్రమంలో జి.చంద్రశేఖర్‌రెడ్డితో రాష్ట్ర గవర్నర్‌ జిష్ణుదేవ్‌ వర్మ రాష్ట్ర సమాచార హక్కు చట్టం కమిషన్‌ ప్రధాన సమాచార కమిషనర్‌(సీఐసీ)గా ప్రమాణస్వీకారం చేయించాడు.

ఆదిలాబాద్ జిల్లా ఇచ్చోడ మండలం బోరేగావ్‌కు చెందిన చంద్రశేఖర్ రెడ్డి ఉస్మానియా విశ్వవిద్యాలయం నుండి బీఎస్సీ డిగ్రీ పూర్తి చేశారు. ఢిల్లీలోని జేఎన్టీయూ నుండి లైఫ్ సైన్సెస్‌లో మాస్టర్స్ చేశారు. 1991లో ఇండియన్ ఫారెస్ట్ సర్వీసులో చేరారు. డా. జి. చంద్రశేఖర్ రెడ్డి గారు తెలంగాణ అటవీ శాఖలో అత్యున్నత హోదాలో చీఫ్ కన్జర్వేటర్ ఆఫ్ ఫారెస్ట్స్‌గా కూడా పనిచేశారు.  ఆయన పలు ప్రభుత్వ శాఖల్లో దీర్ఘకాలంగా సేవలు అందించారు. 

మూలాలు

వర్గం:ఆదిలాబాదు జిల్లా వ్యక్తులు